FAU-møte på Teams 27.01.21

Tilstede:

Lasse Løtveit 10A

Frode Hansen 10E/9A

Bjørtfrid Stakksund 9C

Vibeke Hind 10C

Mona Rinaldo 8B

Kristin Holst 8A

Eskil Kleven 9D

Susann Skipevåg 9B

Ellen Andreassen (rektor) tilstede deler av møtet.

Ikke tilstede: Guro Asphaug 10B, Hanne Hofsø 8D

SAKSLISTE:

1. **Godkjenning av saksliste og innkalling**
2. **Vårens foreldremøter 20/21** er avlyst med bakgrunn i Covid-19! Det er stor usikkerhet mtp når det vil kunne bli åpning for evt. å gjennomføre møter, dermed avlyses møtene (og ikke utsettes). Dersom kontaktlærerne ser behov for foreldremøte (info ut til foreldre) ordnes dette klassevis.
3. **Trafikk, trygg skolevei**

Det er kommet et innspill fra FAU representant Frode Hansen vedrørende skolevei som ikke anses som trygg! Gjelder Markveien i Seljestad/Harstadbotn området.

Frode Hansen retter en henvendelse til kommunen, der det forespørres om hvorvidt dette er sak kommunen skal/må se på. Samt hvem som skal være mottaker i kommunen.

 Ellen Andreassen sier at saken tas opp i neste SU-møte.

 Mona Kristine Jensen tar saken opp i HKFU møtet 28.01.21

FAU på Seljestad Barneskole bør også ta dette opp, jo flere jo bedre. Mona Kristine Jensen sender bilder/info over til Arne Btratsberg, som tar dette videre til barneskolen.

1. **Natteravn**

Har vært en sammenslåing mellom flere skoler for natteravn for skolene. Skolene som har hatt ønske om å delta sammen med Seljestad er Kila, Medkila, Kanebogen, Seljestad barneskole og Hagebyen. Det jobbes pr tiden med fordeling av ansvar knyttet til å holde hjulene i gang. Harstadskolene som er med i natteravn har jevnlige samarbeidsmøter. Alle må påta seg oppgaver, det må fordeles litt til alle skolene, så ikke bare en skole sitter med alt.

Pr nå er det litt «dødt» på facebooksiden (Natteravn Harstadskolene), men det er også ute blant ungdommen. Når vi etter hvert går mot lysere tider og det blir varmere å være ute forventes det økt aktivitet blant ungdom i byen. Det enes om at det rundt påsketider bør bli «liv» igjen på facebooksiden, Arne Bratsberg og Lasse Løtveit bidrar til å dra i gang.

Det bør rettes en henvendelse til kommunen og etterspørre etablering av fritidstilbud til byens ungdommer. Kanskje bør det legges litt press på dette fra flere hold. Mona Kristine Jensen tar denne saken opp i HKFU i morgen 28.01.

1. **Eventuelt**

*Kort oppsummering av SU-møte i går 26.01:* Gjennomgang av nasjonale prøver. Alle kan gå inn på udir.no og se mer til dette.

Driftsplan for Seljestad U ble gjennomgått, en oversiktlig plan.

Nedskjæring til neste skoleår, det skal kuttes i mange lærerstillinger de tre neste årene. Rektor håper dette ikke rammer Seljestad U, og viser blant annet til at det ventes økt elevmasse ifm ressurssentret.

Seljestad U kjøpte blant annet inn nye bøker og møbler/interiør til biblioteket, samt ett bordtennisbord til hvert trinn i 2020.

Innkjøp av nye læreverk. Det er stort behov for innkjøp av nye lærebøker i Harstad-skolene. Det er pr. t. ingen beslutning fra kommunen ift hvor mye og når innkjøp vil bli gjort.

Undervisning på skolen ifm restriksjoner som følge av Covid-19 har fungert fint. Elever, lærere og foreldre er i stor grad fornøyd. Elever ønsker små justeringer på timeplanen. Det er pr tiden uklart om pandemien setter stopper for gjennomføring av eksamener til våren (gjelder 10.trinn).

Elevrådet ønsker flere busser. Bussene er stappfulle. De ønsker også en idrettsdag, enten oppe i Folkeparken eller på idrettsbanen på Stangnes. Skolen noterer seg dette, og ser fram mot å imøtekomme dette når skolen etter hvert har mer handlingsrom (Covid-19). Elevrådet foreslår Kahoot mellom trinnene, noe skolen applauderer som godt forslag.

Referent: Bjørtfríð